Kolašin

**Kolašin** je gradsko naselje u opštini Kolašin u Crnoj Gori. Prema popisu iz 2003. bilo je 2989 stanovnika (prema popisu iz 1991. bilo je 2817 stanovnika).

## Geografija
Po veličini teritorije opština Kolašin zauzima šesto mjesto u Republici Crnoj Gori sa površinom od 894&nbsp;km².
Kolašin se prostire u gornjim i srednjim tokovima rijeka Tare i Morače. Okružen je planinskim grebenima i vrhovima planina: Sinjavine, Bjelasice, Komova i Vučja. Grad Kolašin su osnovali Turci 1651. kao svoje utvrđenje i karavansku stanicu od primorja prema sjeveru.

## Demografija
Opština broji blizu 12.000 stanovnika. Grad Kolašin, kao sjedište opštine, sa prigradskim naseljima ima oko 6.000 stanovnika.
Područje Kolašina naseljavaju uglavnom Rovčani, Moračani, Vasojevići, Uskoci i doseljenici iz raznih krajeva.

Stanovništvo u ovom naselju veoma je heterogeno, a u poslednja tri popisa, primećen je porast u broju stanovnika.

}
|}}

|}

## Naseljena mjesta
Babljak, Bakovići, Bare, Bare Kraljske, Blatina, Bojići, Breza, Cerovice, Crkvine, Donje Lipovo, Dragovića Polje, Drijenak, Drpe, Dulovine, Đuđevina, Gornja Rovca - Bulatovići, Gornje Lipovo, Izlasci, Jabuka, 
Jasenova, Kolašin, Kos, Liješnje, Lipovska Bistrica, Lug, Ljevišta, Ljuta, Manastir Morača, Mateševo, Međuriječje, Mioska, Moračka Bistrica, Moračko Trebaljevo, Mrtvo Duboko, Mujića Rečine, Mušovića Rijeka, 
Ocka Gora, Oćiba, Osretci, Padež, Pčinja, Petrova Ravan, Plana, Požnja, Radigojno, Raičevina, Raško, 
Ravni, Redice, Rovačko Trebaljevo, Sela, Selišta, Sjerogošte, Skrbuša, Smailagića Polje, Smrče, Sreteška Gora, Starče, Svrke, Tara, Trnovica, Ulica, Uvač, Velje Duboko, Višnje, Vladoš, Vlahovići, Vojkovići, 
Vranještica, Vrujica i Žirci.

## Saobraćajna povezanost
Kolašin ima povoljan turističko geografski položaj i svrstava se u značajan tranzitni turistički centar u Crnoj Gori, jer kroz njega prolazi pruga Beograd – Bar, kao i magistralni put Podgorica – Beograd.

Udaljenost Kolašina od nekih važnijih lokacija u ukruženju i Crnoj Gori:
* Aerodrom Golubovci 80&nbsp;km 
* Luka Bar 150&nbsp;km 
* Podgorica 75&nbsp;km 
* Beograd 395&nbsp;km 
* Novi Sad 470&nbsp;km 
* Niš 340&nbsp;km 
* Sarajevo 400&nbsp;km 
* Zagreb 737&nbsp;km 
* Dubrovnik 220&nbsp;km 
* Ljubljana 945&nbsp;km 
* Skopje 300&nbsp;km

## Turizam
Kolašin mnogi nazivaju i vazdušnom banjom imajući pri tom u vidu izvanredne i veoma povoljne klimatske uslove.
Području Kolašina izuzetnu vrijednost daju planine koje ga okružuju. Sve te planine su ispresjecane planinarskim transverzalama kojima se, naročito ljeti, kreću planinari i izletnici, odlazeci u posjetu pojedinim predjelima. Posebno ih privlače vrhovi kojih na ovim planinama ima zaista mnogo. Na Sinjavini je najpoznatiji Jablanov vrh (2203 m), na Bjelasici Troglava (2075 m) i Zekova Glava (2116 m), zatim [Komovi] (2484 m) idr. Neke od ovih planina, kao Bjelasica, obiluju izuzetnim terenima za smučanje, koji se nalaze na svega par kilometara od grada. 
Posebno mjesto među prirodnim ljepotama su pejsaži kanjona, planinskih ljepotica rijeka Tare, Morače i Mrtvice.
U Kolašinu se nalazi jedinstvena botanička bašta koja predstavlja pravi dragulj u pogledu flore kontinentalnog dijela Crne Gore

### Biogradska Gora i Biogrdasko jezero
Najznačajnija lokalna atrakcija je Nacionalni park Biogradska gora koji se nalazi između planinskih vrhova Bjelasice i zauzima površinu od 4.000 ha, od čega je pod šumom oko 2.600 ha, a ostatak čine planinski pašnjaci i livade. Biogradska gora predstavlja jednu od tri poslednje prašume u Evropi. U središtu Nacionalnog parka nalazi se Biogradsko Jezero koje je pravi biser planine Bjelasice, a pripada glupi ledničkih jezera koji se u narodu još i zovu "gorske oči".

## Manastir Morača
Na području Kolašina postoji dosta značajnih kulturno - istorijskih spomenika iz starije prošlosti, koji su odavno našli značajno mjesto u istoriji i kulturnoj baštini. Najznačajniji od tih spomenika je svakako Manastir Morača koji se nalazi na desnoj obali istoimene rijeke. Sazidan je 1252. godine. Podigao ga je Stevan, sin Vukanov a unuk Stevana Nemanje.

## Sport
U Kolašinu postoji nekoliko uspješnih sportskih kolektiva među kojima se izdvojio Košarkaški Klub Gorštak, koji je iznjedrio nekoliko vrhunskih sportista među kojima je najpoznatiji bivši igrač Budućnosti, Partizana, Kindera, a sad igrač grčkog Panatinaikosa Vlado Šćepanović i Marko Nicović, poznati sportista i karatista.

## Značajne osobe
* Veljko Vlahović, revolucionar i narodni heroj
* Vlado Šćepanović, poznati košarkaš
* Sekula Drljević, pravnik, političar, publicista
* Branko Bulatović - "Bata", poznati fudbalski i sportski radnik, generalni sekretar FSCG
* Marko Nicović, poznati karatista i instruktor
* Minja Vojvodić, poznati glumac
* Milovan Jakšić, golman reprezentacije Jugoslavije

## Galerija slika

Image:Kolasin -Town Orthodox Church.JPG|Gradska crkva
Image:Kolasin - Old Houses in Main Street.JPG|Stare kuće na glavnoj ulici
Image:Kolasin Town House.JPG|Savremena zgrada skupštine opštine
Image:Kolasin - Typical Mountain House.JPG|Tipična stara gradska kuća
Image:Kolasin - The modern building of Kolasin Tourist office.JPG|Savremena zgrada turističkog ureda grada
Image:Kolasin - Hotel.JPG|najveći hotel u gradu - „Bjanka“
Image:Kolasin - Nature in Vicinity.JPG|Priroda na obližnjem brdu


## Reference

## Vanjske veze

* Kolašin, oficijelni sajt 
* Kolašin, info 
* NP Biogradska Gora 

|}